Isle of Wight

Isle of Wight (prevedeno Otok Wight) je ceremonijalni county i unitarna jedinica na jugu Engleske. Geografija Wight leži u regiji Jugoistočna Engleska, ima površinu od 381 km², na kojoj živi 138,265 stanovnika, on je najveći engleski otok, i drugi po naseljenosti. Wight se nalazi u Kanalu La Manche udaljen nekih 6 km od britanskog kopna od kog ga razvaja duboki tjesnac Solent. Grad Newport je administrativni centar Wighta. Otok Wight ima oblik dijamanta, proteže se nekih 36 km od istoka prema zapadu i 22 km od sjevera prema jugu. Wight je geološki a i po svojim krajolicima vrlo različit. Kičmu otoka formira vapnenački greben koji se proteže preko cijele širine otoka, od klifa Culver na istoku do tri hridi Needles na zapadu. Baza grebena je najdeblja vapnenačka masa Britanskih otoka. Needles su tri vapnenačke hridi, visoke se oko 30 metara. Po sjevernom dijelu otoka, ima hrastovih šuma, pojas južno od njega ima blage brežuljke, a na krajnjem jugu brda su strmija i viša. Tako da je južna obala otoka uglavnom vrlo strma, sa nizom klifova. Sve tri otočke rijeke, Medina, Istočni i Zapadni Yar, teku prema sjeveru u tjesnac Solent. Medina gotovo presjeca otok na dva dijela, a Zapadni Yar gotovo izolira zapadni dio otoka. Otok Wight ima toplu, blagu klimu i jedan je od najsunčanijih krajeva Britanskih otoka. Grad Newport, na samom početku estuarija rijeke Medine, je danas administrativni centar otoka, a grad Cowes na samom ušću Medine, je najveća luka i internacionalno poznat jedriličarski centar. Duž obale nižu se brojni ladanjski gradići, a najpoznatiji su Freshwater, Yarmouth, Ryde, Sandown, Shanklin i Ventnor. Historija Po otoku postoje tragovi ljudskih staništa iz prahistorije, ali najviše relikata ima iz ranog brončanog doba. Iz rimskih vremena ima dosta ostataka, jer je tadašnji legat (kasniji car) Vespazijan - 43 anektirao otok. Wight je 661. pripojen Kraljevini Wessex, a nakon toga postao je dio Kraljevina Sussex. Od 998. je bio sjedište danskih Vikinga pljačkaša. Francuzi su 1377. napali otok i opustošili grad Newport (u sredini otoka), koji je nakon tog bio napušten pune dvije godine. Za Engleskog građanskog rata između 1647. - 48. u zamku. Carisbrooke bio je zatvoren kralj Charles I. Dvorac Osborne pored Cowesa, bio je rezidencija kraljice Viktorije. Sve do 1890. bio je dio Hampshira, ali je i tad (iako je formalno bio samostalni county) dijelio sve do 1974. zajedničkog Lorda poručnika. Isto tako do 1995. Wight je imao guvernera, slično kao i Kanalski otoci. Privreda Turizam je na Otoku Wight najvažnija grana privrede. Pored turizma važni su brodogradnja, pomorstvo, proizvodnja aviona, plastike i elektroničkih komponenti. Voće i povrće uzgaja se po južnom dijelu otoka. U predgrađu Newporta - Parkhurst, nalazi se jedan od najsigurnijih britanskih zatvora. Otok je stekao svijetsku slavu kao mjesto u kom se svake godine usred ljeta održava rock festival. Reference Vanjske veze Isle of Wight Council Arhivirano 2012-03-24 na Wayback Machine-u (en)